钦定古今图书集成/明伦汇编/氏族典/第264卷 > 王宗弁
## 钦定古今图书集成/明伦汇编/氏族典/第264卷 > 王宗弁

按《十国春秋》，前蜀王宗弁，本姓鹿，名弁，高祖赐姓，名
以为子。初从高祖与宗瑶、宗弼、宗侃同入西川，积功
至蜀州刺史。一日称疾，请罢归成都，高祖疑其矜功
觖望，加检校太保，固辞不受。宗弁常谓人曰：“廉者足
而不忧，贪者忧而不足。吾小人致位至此足矣，岂可
求进不已乎？”高祖嘉其志而许之，竟获善终。